RESOLUCIÓN do 31 de xaneiro de 2001, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, do calendario laboral para o ano 2001, do convenio colectivo da construcción.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 15/03/2001

Vista a acta do calendario laboral para o ano 2001, do convenio colectivo para a construcción, con nº de código 3600435, que tivo entrada nesta delegación provincial o día 25-1-2001, subscrita pola comisión deliberadora do convenio en data 13-12-2000. De conformidade co disposto no artigo 43 do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial,
ACORDA:
Primeiro.-Ordena-la súa inscrición no libro de rexistro de convenios colectivos de traballo, que
consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 31 de xaneiro de 2001.
Antonio Coello Bufill
Delegado provincial de Pontevedra
Comisión deliberadora do convenio
da construcción
Asistentes:
UGT:
Lourdes Diz Lorenzo.
Jesús Crespo.
Ramón Carrera Molares.
Francisco Peixoto.
CC.OO.:
Marcos González.
CIG:
Xosé Xoán Melón González.
Alberto Fernández Campo.
APEC:
José L. Campos Novo.
Anselmo Hernández Luján.
José Pampillón.
Asesora:
Yolanda Carballo Muñoz.
En Vigo, o 13 de decembro de 2000, na sede da Asociación Provincial de Empresarios da Construcción (APEC), previamente convocados, reúnense as persoas citadas, nas representacións que se indican co obxecto de fixa-la xornada laboral para o ano 2001.
Como único punto trátase o tema da xornada laboral, recollido no artigo 43 do actual convenio colectivo que para o ano 2001 será de 1.756 horas efectivas de traballo.
O texto do artigo 43 do convenio relativo á xornada dirá textualmente:
1. A xornada ordinaria anual durante o período de vixencia deste convenio será de 1.756 horas segundo o calendario laboral anexo.
2. A xornada ordinaria semanal será de 40 horas de luns a venres durante a vixencia deste convenio.
3. Os traballadores teñen dereito a un paro de 15 minutos durante a mañá para come-lo bocadillo segundo as necesidades do servicio.
4. Tendo en conta as condicións climáticas e as necesidades das distintas actividades do sector, poderíase pactar nas empresas a distribución variable da xornada máxima anual, sen que en ningún caso se poida exceder de nove horas diarias nin de corenta horas semanais de traballo efectivo.
5. Para adapta-la xornada ás 1.756 horas acordadas para o ano 2001, os días 30 de abril, 17 e 18 de maio, 4 horas do 24 de xullo, 17 de agosto, 2 de novembro e 7, 24 e 31 de decembro, terán a consideración de festivos e non laborables para tódolos efectos.
Estes días non serán computables para efectos de desfrute das vacacións.
6. Ademais dos días sinalados anteriormente nos seguintes concellos por coincidi-lo festivo local con día non laborable, fíxanse os seguintes festivos:
Cuntis, 16 de agosto.
Marín, 10 de setembro.
Mondariz-Balneario, 12 de febreiro.
Vilaboa, 22 de xaneiro.
7. En cada centro de traballo a empresa exporá en lugar visible o calendario laboral pactado a nivel convenio ou o pactado no propio centro de traballo.
E non habendo máis asuntos que tratar, levántase a sesión.